Ukážeme vám, ako vybrať najlepšiu tlačiareň pre váš dom alebo pre vašu malú firmu. Či už je to atramentová alebo laserová tlačiareň, určite jej služby v budúcnosti oceníte.
V súčasnej dobe moderných technológií a spôsobu života je samozrejmé, že skôr alebo neskôr nastane situácia, kedy budete musieť tlačiť niečo z vášho počítača. Môže ísť o fotografie, školské správy, bankové výpisy, vstupenky na koncerty, ktoré ste si objednali online alebo kancelárske dokumenty. Dobrá tlačiareň môže vaše digitálne fotografie alebo školské úlohy posunúť na inú úroveň, vďaka čomu budete vyčnievať z radu. Základom je mať teda dobré zariadenie, ktoré by ste mali vyberať aj s ohľadom na výkonnosť tonerov.
Existuje veľa modelov, z ktorých si môžete vybrať a môžu sa pohybovať v rôznych cenách v závislosti od funkcií a technológie, ktorými disponujú. Výber správnej tlačiarne pre vaše potreby a prácu je však dôležitým procesom.
Výkon alebo kvalita
To bude závisieť predovšetkým od druhu tlačiarne, ktorý si plánujete vybrať. V našich podmienkach sú zatiaľ dostupné dve základné možnosti. Atramentová a laserová tlačiareň.
Tlačiareň s atramentovou technológiou uvoľňuje atrament cez tisíce drobných trysiek, aby sa vytvoril jeden dobre zachytený obrázok na konkrétnom papieri.
Laserová tlačiareň používa toner (prach) a elektronický náboj, ktorý pomáha pritiahnuť častice tonera tak, aby sa vytvárali obrázky, ktoré vo výslednom efekte vidíte na papieri.
Ako všade inde, aj tu existujú značky, ktoré sa líšia v malých detailoch. Vždy je to však o tom, aby jeden výrobca zaistil používanie svojej značky v čo najvyššom meradle. Teda pokiaľ máte model Canon, potrebujete aj na vašu tlač kompatibilné tonery Canon, prinajmenšom sa to odporúča.
Multifunkčné tlačiarne
Ak chcete kúpiť tlačiareň a potrebujete aj zariadenie, ktoré dokáže skenovať fotografie a dokumenty do vášho počítača, je potrebné zvážiť multifunkčnú tlačiareň. V podstate je to klasika doplnená o iné možnosti prenášania dokumentov do konkrétnych súborov. Základom ostáva, aby vám tlačiareň plnohodnotne a dlhodobo slúžila bez porúch, čo samozrejme závisí od vášho výberu.